“Гэтая выстава дазволіць убачыць, як словы “беларускае мысленне” са статуса аксюмарана перайшлі ў цалкам ”нармальнае” пазначэнне пэўнай з’явы. Яе можна вывучаць, разумець ці ўключацца праз працяг традыцыі ці крытыку, аспрэчванне і інавацыі, – распавядае каардынатарка “Тыдня беларускага мыслення” Таццяна Вадалажская, – Мы хацелі б, каб “Тыдзень” стаў прыгодай для ўсіх удзельнікаў, калі ў блізкім і знаёмым ты знаходзіш новае і нечаканае, у канцэнтраваным згустку падзеяў разумееш плыні, тэндэнцыі, а можа нават пэўны стыль і сваю мову. У выніку ты знаходзіш сябе ў прасторы мыслення і змяняешся разам з ім.”